Period: Ur III
Genre: Administrative
Transliteration:
<SURFACE>
1(diš) guruš iti 2(diš)-še₃
gi-zi ga₆-ga₂
a-ša₃ amar{geš}kiši₁₇-ta
e₂-udu niga kam-sal₄-la-še₃
a₂-bi u₄ 1(geš₂)-kam
iti ezem{d}šul-gi-ta
iti pa₄-u₂-e-še₃
2(u) 5(diš) guruš u₄ 1(diš)-še₃
...1(u) 2(diš) amar e₂-udu ak
<SURFACE>
...guruš u₄ 1(diš)-še₃
gu₂ idigna-ta e₂-udu kam-sal₄-la-še₃ geš-ur₃ u₃
gi ga₆-ga₂
1(u) guruš u₄ 1(diš)-še₃ pu₂ ba-al-la
ugula ur-e₂-nun...
kišib₃ nam-ša₃-tam lu₂...suen
mu us₂-sa {d}šu{d}suen lugal-e bad₃ mar-tu mu-du₃
<SURFACE>
lu₂{d}...
dub-sar
dumu ur-nigar{gar} šuš₃

Cuneiform:
<SURFACE>
𒁹𒄨𒌗𒈫𒂠
𒄀𒍣𒅍𒂷
𒀀𒊮𒀫𒄑𒄉𒋫
𒂍𒇻𒊺𒄰𒋡𒆷𒂠
𒀉𒁉𒌓𒐕𒄰
𒌗𒂡𒀭𒂄𒄀𒋫
𒌗𒉽𒌑𒂊𒂠
𒎙𒐊𒄨𒌓𒁹𒂠
...𒌋𒈫𒀫𒂍𒇻𒀝
<SURFACE>
...𒄨𒌓𒁹𒂠
𒄘𒄘𒃼𒋫𒂍𒇻𒄰𒋡𒆷𒂠𒄑𒃡𒅇
𒄀𒅍𒂷
𒌋𒄨𒌓𒁹𒂠𒇥𒁀𒀠𒆷
𒉺𒌨𒂍𒉣...
𒁾𒉆𒊮𒌓𒇽...𒂗𒍪
𒈬𒍑𒊓𒀭𒋗𒀭𒂗𒍪𒈗𒂊𒂦𒈥𒌅𒈬𒆕
<SURFACE>
𒇽𒀭...
𒁾𒊬
𒌉𒌨𒌋𒌓𒆤𒃻𒅖